Tozava (Yamagata). Yaponiyaning Yamagata prefekturasida joylashgan qishloq. 2020-yil 1-fevral holatiga koʻra, qishloqda 1602 ta xonadonda 4431 nafar aholi istiqomat qilgan va aholi zichligi har kvadrat kilometrga 17 kishidan toʻgʻri kelgan. Qishloqning umumiy maydoni 261,31 kvadrat kilometr (101 mi²) ga teng. Geografiyasi. Tozava Yamagata prefekturasining shimoliy-markaziy sharqiy qismida joylashgan boʻlib, sharqda Deva togʻlari bilan chegaradosh. Qishloq orqali Mogami daryosi oqib oʻtadi. Iqlimi. Tozawa nam kontinental iqlimga ega (Köppen iqlim tasnifi "Cfa"), katta mavsumiy harorat farqlari kuzatiladi, issiq (va koʻpincha nam) yoz va sovuq (baʼzan qattiq sovuq) qish fasli hudud tabiatiga xosdir. Yogʻingarchilik yil davomida sezilarli boʻlsa-da, lekin avgustdan oktyabrgacha eng kuchli darajasi kuzatilgan. Tozavada oʻrtacha yillik harorat 11,1 °C ni tashkil etadi. Yillik oʻrtacha yogʻingarchilik 1877 mm boʻlib, sentyabr esa eng seryogʻin oy hisoblanadi. Avgustda eng yuqori harorat 24,6 °C, eng past harorat esa yanvarda, −1,1 °C atrofida boʻladi. Tarixi. Hozirgi hudud Tozava qadimgi Deva viloyatining bir qismi boʻlgan va Nara davrida va ilk Heyan davrida Yaponiya dengizidagi Akita qal’asini Tinch okeanidagi Tagajo bilan bogʻlaydigan yoʻlda muhim mustahkamlangan hudud vazifasini bajargan. Sengoku davrida bu hudud Mogami sulolasining nazorati ostida edi. Edo davrida qishloq Mogami daryosidagi daryo porti boʻlgan. Meydzi davri boshlanganidan keyin hudud Yamagata prefekturasining Mogami tumani tarkibiga kiritildi. Tozava qishlogʻi 1889-yil 1-aprelda zamonaviy munitsipalitetlar tizimining oʻrnatilishi bilan tashkil etilgan. 1955-yilda u qoʻshni Furukuchi va Kadokava qishloqlarini oʻziga qoʻshib oldi. Demografiyasi. Yaponiya aholini roʻyxatga olish maʼlumotlariga koʻra, Tozava aholisi soni 1950-yilda eng yuqori choʻqqiga chiqdi va oʻshandan buyon kamayib bormoqda. Hozirda koʻrsatkich bir asr oldingiga nisbatan usha davrdagi sonining yarmidan kamroqqa teng. Iqtisodiyoti. Tozava iqtisodiyoti qishloq xoʻjaligi, chorvachilik va oʻrmon xoʻjaligiga asoslangan. Taʼlim tizimi. Tozavada qishloq hukumati tomonidan boshqariladigan bitta umumiy boshlangʻich/oʻrta maktab faoliyat yuritadi. Qishloqda oʻrta maktab mavjud emas. Transporti. Temir yoʻllar. Sharqiy Yaponiya temir yoʻl kompaniyasi — Rikuu gʻarbiy liniyasi